– Лесааднаўленчыя работы мы пачалі 26 сакавіка, – гаворыць ляснічы Зэльвенскага лясніцтва Аляксей Галавач.– Пасадку лесу вядзём на перададзеных нам землях, непрыгодных для сельскагаспадарчага выкарыстання, а таксама на тых лясных угоддзях, дзе была праведзена высечка. Перавагу аддаём хвойным пародам дрэў – асноўныя плошчы адведзены пад сасну. Акрамя гэтага, высаджваем елку, бярозу, дуб, альшыну. У лесапаркавай зоне дадаткова будуць высаджаны шыпшына і чарнаплодная рабіна. Са-джанцы для патрэб лесаразвядзення і лесааднаўлення вырошчваюцца ў пітомніках Слонімскага лясгасу.